Születésnap-paradoxon

Képzeljük el, hogy korán reggel egy buszon ülünk és utastársainkkal együtt az iskolába tartunk. Valószínűsíthető, hogy a buszon lévő személyek születésnapjaik véletlenszerűen oszlanak el az évben. Velünk együtt mindössze 23 utas ül a buszon. Ez nem sok, ám épp elég ahhoz, hogy kijelenthessem: 50%-nál nagyobb az esélye annak, hogy legalább két utasnak egy napra esik a születésnapja. Elhiszi ezt a kedves olvasó? Milliók nem hiszik el, pedig igaz.

Dolgozatomban kifejtem a felmerülő kérdéseket és a lehetséges megoldásokat. A világ telis-tele van meglepő egybeesésekkel, és a matematika eszközt ad a kezünkbe, hogy ezek valószínűségét kiszámítsuk. A klasszikus születésnap-paradoxon e tekintetben csak a jéghegy csúcsa, és remek ízelítő abból, hogy miyen komoly matematikai problémák oldhatók meg hasonló elvek szerint.